Document ID: 32011R1263

KOMISSION TÄYTÄNTÖÖNPANOASETUS (EU) N:o 1263/2011,
annettu 5 päivänä joulukuuta 2011,
Lactobacillus buchnerin (DSM 16774), Lactobacillus buchnerin (DSM 12856), Lactobacillus paracasein (DSM 16245), Lactobacillus paracasein (DSM 16773), Lactobacillus plantarumin (DSM 12836), Lactobacillus plantarumin (DSM 12837), Lactobacillus brevisin (DSM 12835), Lactobacillus rhamnosusin (NCIMB 30121), Lactococcus lactisin (DSM 11037), Lactococcus lactisin (NCIMB 30160), Pediococcus acidilacticin (DSM 16243) ja Pediococcus pentosaceusin (DSM 12834) hyväksymisestä kaikkien eläinlajien rehun lisäaineena
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
sekä katsoo seuraavaa:
(1)
Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
(2)
Asetuksen (EY) N:o 1831/2003 7 artiklan mukaisesti hyväksyntää koskevat hakemukset jätettiin Lactobacillus buchnerin (DSM 16774), Lactobacillus buchnerin (DSM 12856), Lactobacillus paracasein (DSM 16245), Lactobacillus paracasein (DSM 16773), Lactobacillus plantarumin (DSM 12836), Lactobacillus plantarumin (DSM 12837), Lactobacillus brevisin (DSM 12835), Lactobacillus rhamnosusin (NCIMB 30121), Lactococcus lactisin (DSM 11037), Lactococcus lactisin (NCIMB 30160), Pediococcus acidilacticin (DSM 16243) ja Pediococcus pentosaceusin (DSM 12834) osalta. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
(3)
Hakemukset koskevat Lactobacillus buchnerin (DSM 16774), Lactobacillus buchnerin (DSM 12856), Lactobacillus paracasein (DSM 16245), Lactobacillus paracasein (DSM 16773), Lactobacillus plantarumin (DSM 12836), Lactobacillus plantarumin (DSM 12837), Lactobacillus brevisin (DSM 12835), Lactobacillus rhamnosusin (NCIMB 30121), Lactococcus lactisin (DSM 11037), Lactococcus lactisin (NCIMB 30160), Pediococcus acidilacticin (DSM 16243) ja Pediococcus pentosaceusin (DSM 12834) hyväksymistä kaikkien eläinlajien rehun lisäaineena ja niiden luokittelemista lisäaineluokkaan ”teknologiset lisäaineet”.
(4)
Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 6 päivänä syyskuuta 2011Lactobacillus buchnerista (DSM 16774) (2), Lactobacillus buchnerista (DSM 12856) (3) ja Lactobacillus brevisistä (DSM 12835) (4) antamissaan lausunnoissa, että kyseiset mikro-organismit eivät vaikuta haitallisesti eläinten terveyteen, ihmisten terveyteen eivätkä ympäristöön ja että niillä pystytään parantamaan kaikista rehukasveista tehtävän säilörehun tuotantoa, koska ne lisäävät etikkahapon muodostumista, mikä johtaa rehun aerobisen stabiiliuden lisääntymiseen. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun yhteisön vertailulaboratorion toimittaman raportin analyysimenetelmästä, jolla lisäaine määritetään rehusta.
(5)
Elintarviketurvallisuusviranomainen totesi 6 päivänä syyskuuta 2011Lactobacillus paracaseista (DSM 16245) (5), Lactobacillus paracaseista (DSM 16773) (6), Lactobacillus plantarumista (DSM 12836) (7), Lactobacillus plantarumista (DSM 12837) (8), Lactobacillus rhamnosusista (NCIMB 30121) (9), Lactococcus lactisista (NCIMB 30160) (10), Pediococcus acidilacticista (DSM 16243) (11) ja Pediococcus pentosaceusista (DSM 12834) (12) antamissaan lausunnoissa ja 8 päivänä syyskuuta 2011Lactococcus lactisista (DSM 11037) (13) antamassaan lausunnossa, että kyseiset mikro-organismit eivät vaikuta haitallisesti eläinten terveyteen, ihmisten terveyteen eivätkä ympäristöön ja niillä pystytään parantamaan kaikista rehukasveista tehtävän säilörehun tuotantoa, koska ne alentavat pH-arvoa ja lisäävät kuiva-aineen säilyvyyttä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun yhteisön vertailulaboratorion toimittaman raportin analyysimenetelmästä, jolla lisäaine määritetään rehusta.
(6)
Lactobacillus buchnerin (DSM 16774), Lactobacillus buchnerin (DSM 12856), Lactobacillus paracasein (DSM 16245),Lactobacillus paracasein (DSM 16773), Lactobacillus plantarumin (DSM 12836), Lactobacillus plantarumin (DSM 12837), Lactobacillus brevisin (DSM 12835), Lactobacillus rhamnosusin (NCIMB 30121), Lactococcus lactisin (DSM 11037), Lactococcus lactisin (NCIMB 30160), Pediococcus acidilacticin (DSM 16243) ja Pediococcus pentosaceusin (DSM 12834) osalta tehty arviointi osoittaa, että asetuksen (EY) N:o 1831/2003 5 artiklan mukaiset hyväksynnän edellytykset täyttyvät. Sen vuoksi kyseisten mikro-organismien käyttö tämän asetuksen liitteessä kuvatulla tavalla olisi hyväksyttävä.
(7)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Hyväksytään liitteessä eritellyt mikro-organismit, jotka kuuluvat lisäaineluokkaan ”teknologiset lisäaineet” ja funktionaaliseen ryhmään ”säilörehun lisäaineet”, eläinten ruokinnassa käytettävinä lisäaineina kyseisessä liitteessä vahvistetuin edellytyksin.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä joulukuuta 2011.

Labels: 16
17
0
3
6